2012 10 18 – ANC Jeugliga se aanval op Russel Loubser dui op rasse-onmin | AfriForum
Jy is hier: Tuis / 2012 10 18 – ANC Jeugliga se aanval op Russel Loubser dui op rasse-onmin
Mediaverklarings2012 10 18 – ANC Jeugliga se aanval op Russel Loubser dui op rasse-onmin18 Oktober 2012 AfriForum Jeug het vandag gesê dat die aanval wat die ANC Jeugliga (ANCYL) in ‘n mediaverklaring op die voormalige hoof van die Johannesburgse Effektebeurs, Russel Loubser geloods het, duidelik aandui dat die ANCYL besig is om rasse-onmin aan te hits.
Die ANCYL het verder in ŉ verklaring geïmpliseer dat hulle geweld sal gebruik indien Loubser voortgaan om homself uit te spreek teen die jeugliga. AfriForum Jeug eis hiermee dat die ANC-leierskap sal intree indien hulle enigsins waarde heg aan politieke stabiliteit in Suid-Afrika en nie ‘n leierskapsverleentheid vir die res van die wêreld sal wees nie. Deel/Stuur